เดอะ วัน เอ็นเตอร์ไพรส์
หลังจากก่อตั้ง เดอะ วัน เอ็นเตอร์ไพรส์ นายถกลเกียรติ ได้รวม เอ็กแซ็กท์ และ ซีเนริโอ เข้ามาเป็นบริษัทเดียวกัน เพื่อความสะดวกในการบริหาร และภายหลังจีเอ็มเอ็ม แกรมมี่ได้รวมเอา บริษัท มีมิติ จำกัด เข้า เดอะ วัน เอ็นเตอร์ไพรส์ เพื่อร่วมผลิตเกมโชว์ลงช่องวันและจีเอ็มเอ็ม 25 และเพื่อเพิ่มความสะดวกในการบริหารให้เป็นหนึ่งเดียว
สตาร์ เทรค
ยีน ร็อดเดนเบอร์รี ผู้สร้างสตาร์ เทรค นั้นได้รับแรงบัลดาลใจมาจาก ละครโทรทัศน์แนวตะวันตกเรื่อง "เวกอนเทรน (Wagon Train)", นวนิยายเรื่อง "โฮเรโช ฮอร์นโบลเวอร์ (Horatio Hornblower)" และ "การเดินทางของกัลลิเวอร์ (Gulliver's Travels)" โดยเนื้อเรื่องดั้งเดิมกล่าวถึงการผจญภัยระหว่างดวงดาวของ เจมส์ ที. เคิร์ก กัปตันยานอวกาศและลูกเรือ "เอนเทอร์ไพรซ์" ในช่วงศตวรรษที่ 23 โดยในละครโทรทัศน์ชุดแรกนั้น หรือในปัจจุบันเรียกว่า "ดิออริจินอลซีรีส์" ออกอากาศครั้งแรกเมื่อปีค.ศ. 1966 ทางช่อง NBC เป็นเวลา 3 ปี ต่อด้วย "สตาร์ เทรค: ดิแอะนิเมเต็ดซีรีส์" และภาพยนตร์อีก 6 ภาค หลังจากนั้นก็มีละครโทรทัศน์แยกออกมาอีก 4 ชุด ได้แก่ "สตาร์ เทรค: เดอะเน็กซ์เจเนอเรชัน" กล่าวถึงลูกเรือของยานอวกาศ "เอนเทอร์ไพรซ์" ลำใหม่ โดยดำเนินเรื่องหลังละครโทรทัศน์ชุด "ดิออริจินอลซีรีส์" เป็นเวลา 70 ปีและมีภาพยนตร์อีก 4 ภาค, "สตาร์ เทรค: ดีพสเปซไนน์" และ "สตาร์ เทรค: โวเยเจอร์" ดำเนินเรื่องช่วงเวลาในช่วงเดียวกับ "เดอะเน็กซ์เจเนอเรชัน" และ "" ดำเนินเรื่องก่อน "ดิออริจินอลซีรีส์" ต่อมาเมื่อปี ค.ศ. 2009 ได้ออกฉายภาพยนตร์ชื่อ สตาร์ เทรค: สงครามพิฆาตจักรวาล ซึ่งดำเนินเรื่องก่อน "ดิออริจินอลซีรีส์" แต่อยู่ในช่วงเวลาที่แตกต่าง โดยใช้ตัวละครดั้งเดิมจาก "ดิออริจินอลซีรีส์" แต่ใช้นักแสดงที่อายุน้อยกว่า ภาคต่อมา สตาร์ เทรค ทะยานสู่ห้วงมืด ออกฉายเมื่อ 16 พฤษภาคม ค.ศ. 2013 และภาคล่าสุด สตาร์ เทรค ข้ามขอบจักรวาล ออกฉายเมื่อ 22 กรกฎาคม ค.ศ. 2016 ในโอกาสฉลองครบรอบ 50 ปี ละครโทรทัศน์ชุดใหม่ชื่อ สตาร์ เทรค: ดิสคัฟเวอรี จะออกอากาศในเดือนพฤษภาคม ค.ศ. 2017 ทาง ซีบีเอส ออล แอคเซสส์